《湘江静 题手挥目送图》
清代·黄燮清

半亩松阴凉透户。问秋商、送来何处。篷窗乍启，冰弦细响，认疏花庭宇。

碎按十三星，西风上、七条弦柱。凄音自迥，黄昏正长，梧桐外、数声雨。

宝鼎香，仙袂举。紫云迥、旧词重谱。湘江梦老，胡笳恨远，算飞鸿能诉。

几点逼寒空，应愁断、洞庭烟树。曲终韵杳，南楼望冷，银河挂曙。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。